ရတနာလမ်းမပေါ်ရှိ စမားနီးယားရန်ကုန်ဈေး၏ အဓိကဝင်ပေါက်
**စမားနီးယား ရန်ကုန် အဆင့်မြင့်လက္ကားဈေး** (အင်္ဂလိပ်: Samanea Yangon Wholesale Super Market) သည် လက်လီ၊ လက်ကားရောင်းချသည့်ဈေးကြီးအဖြစ် ရန်ကုန်တိုင်းဒေသကြီး ဒဂုံဆိပ်ကမ်းမြို့နယ်တွင် တည်ဆောက်ထားပြီး စမားနီးယား အုပ်စု (အင်္ဂလိပ်: Samanea Group) မှ ပိုင်ဆိုင်ကာ လက်ရှိအချိန်တွင် ၎င်းတို့ကပင် ဦးဆောင်စီမံခန့်ခွဲလျှက်ရှိသည်။

သမိုင်းကြောင်း
--------------

Samanea လက်ကားဈေးကြီးကို စင်ကာပူအခြေစိုက် Samanea Group နှင့် မြန်မာနိုင်ငံ EI Company တို့မှ ရင်းနှီးမြှပ်နှံမှုကော်မရှင် (MIC) ခွင့်ပြုချက်ဖြင့် ဖက်စပ်တည်ထောင်လုပ်ကိုင်သော လုပ်ငန်းဖြစ်ပြီး ရန်ကုန်မြို့တော် စည်ပင်သာယာရေး ကော်မတီ (YCDC) မှလည်း လုပ်ငန်းလိုင်စင်ရရှိထားသည်။ စီမံကိန်းအတွက် ရင်းနှီးမြှပ်နှံမှုအနေဖြင့် အမေရိကန်ဒေါ်လာ ၈၀,၀၀၀,၀၀၀ ကျော်ရင်းနှီးမြှပ်နှံထားသည်။ စီမံကိန်း၏ ပထမအဆင့်အား ၂၀၁၉ ခုနှစ်တွင် စတင်တည်ဆောက်ခဲ့ပြီး ၂၀၂၀ခုနှစ် နိုဝင်ဘာလတွင် တရားဝင်ဖွင့်လှစ်ခဲ့သည်။ စီမံကိန်း၏ဒုတိယအဆင့်အဖြစ် ဝန်ထမ်းအိမ်ရာများ၊ အဆင့်မြင့်ဈေးဝယ် ကုန်တိုက်များ၊ ဂိုထောင်များ စသည်တို့ပါဝင်သောအဆောက်အဦးများအား စီမံကိန်းအပိုင်း(၁)နှင့် ကပ်လျက်မြေကွက်ပေါ်တွင် ၂၀၂၁ ခုနှစ်အတွင်း တည်ဆောက်မည်ဖြစ်သည်။

စီမံကိန်းအချက်အလက်
------------------

Samanea Yangon စီမံကိန်းသည် မြေဧရိယာစုစုပေါင်း ၃၂၉၀၀၀ စတုရန်းမီတာကျယ်ဝန်းပြီး၊ အဆောက်အ အုံဧရိယာစုစုပေါင်း ၈၈၀၀၀၀ စတုရန်းမီတာကျယ်ဝန်းပါသည်။ ၎င်းစီမံကိန်းအား အပိုင်းလေးပိုင်းခွဲခြား၍ အဆင့်ဆင့်တည်ဆောက်ဖွံ့ဖြိုးသွားမည်ဖြစ်သည်။

စီမံကိန်းဧရိယာစုစုပေါင်း ၁၆၇ ဧကကျယ်ဝန်းသောမြေကွက်ပေါ်တွင် စီမံကိန်းအပိုင်း(၁)အဖြစ် စတုရန်းမီတာ ၁၀၀,၀၀၀ အား ဆိုင်ခန်းပေါင်း ၇၃၀ ပါဝင်သော အဆင့်မြင့်လက်ကားဈေးနှင့် စတုရန်းမီတာ ၅၀,၀၀၀ ကျယ်ဝန်းသော ယာဉ်ရပ်နားရန်နေရာတို့ တည်ဆောက်ထားသည်။

စီမံကိန်းအပိုင်း(၁)။ ။ အဆောက်အအုံဧရိယာစုစုပေါင်း ၄၈၆၀၀၀ စတုရန်းမီတာ ကျယ်ဝန်းပြီး ဆိုင်ခန်းပေါင်း ၇၃၂ ခန်းပါဝင်သည့် ကုန်သွယ်ရေးစင်တာအား ၂၀၂၁ ခုနှစ်တွင် စတင်ဖွင့်လှစ် ခဲ့ပြီးဖြစ်ပါသည်။ 

စီမံကိန်းအပိုင်း(၂) ။ ။ အဆောက်အအုံဧရိယာစုစုပေါင်း ၇၉၉၀၀ စတုရန်းမီတာကျယ်ဝန်းသည့် ကုန် သွယ်ရေးစင်တာအား တည်ဆောက်ဖွံ့ဖြိုးရန်စီမံထားပါသည်။

စီမံကိန်းအပိုင်း(၃)။ ။ အဆောက်အအုံဧရိယာစုစုပေါင်း ၁၀၅၀၀ စတုရန်းမီတာကျယ်ဝန်းသည့် ကုန် သွယ်ရေးစင်တာအား တည်ဆောက်ဖွံ့ဖြိုးရန်စီမံထားပါသည်။

စီမံကိန်းအပိုင်း(၄)။ ။ အဆောက်အအုံဧရိယာစုစုပေါင်း ၁၀၀၀၀ စတုရန်းမီတာကျယ်ဝန်းသည့် ကုန် သွယ်ရေးစင်တာအား တည်ဆောက်ဖွံ့ဖြိုးရန်စီမံထားပါသည်။

ကုန်သွယ်မှုအထောက်အကူပြုအခြားစီမံကိန်းများ။      ။ ကုန်သည်၊လုပ်ငန်းရှင် ကုန်သွယ်မှုများ အဆင်ပြေ ချောမွေ့စေရန်နှင့်လိုအပ်ချက်များဖြည့်မှီစေရန်အတွက် Samanea Yangon သည် ရုံးခန်းသုံးအဆောက်အအုံ၊ လုပ်ငန်းသုံးဟိုတယ်၊ သယ်ယူပို့ဆောင်ရေးနှင့်သိုလှောင်ရေးဆိုင်ရာအဆောက်အအုံ၊ ကုန်စည်ပြခန်းမ အစရှိ သည့် ကုန်သွယ်မှုအထောက်အကူပြုစေမည့်အခြေခံအဆောက်အအုံများလည်းတွဲဘက်ဖွံ့ဖြိုး တည်ဆောက် သွားမည်ဖြစ်ပါသည်။

တည်နေရာ
-------

Samanea Yangon Market သည်ရန်ကုန်မြို့အထူးစီးပွားတိုးတက်ဖွံ့ဖြိုးရေး‌ဒေသတစ်ခုဖြစ်သည့် ဒဂုံဆိပ် ကမ်းမြို့နယ်၏အချက်အချာကျသည့် ပဲခူးမြစ်လမ်းနှင့်ရတနာလမ်းမကြီးဆုံရာတွင်တည်ရှိ၍ လမ်းပန်းဆက် သွယ်ရေးအလွန်ကောင်းမွန်ပြီး အဘက်ဘက်မှသွားလာရန်လည်းလွယ်ကူကြောင်းနှင့် မြို့တွင်းမှ (၁၅) ကီလို မီတာ၊ လေဆိပ်မှ (၁၈) ကီလိုမီတာသာကွာဝေးပါသည်။

ကုန်ပစ္စည်း
-----------

ယခုလက်ရှိတွင် စီမံကိန်းအပိုင်း(၁)ဖြစ်သည့် Samanea Yangon market အတွင်း ဆောက်လုပ်ရေးသုံးနှင့် ကုန်မာပစ္စည်း၊  စက်မှုလုပ်ငန်းသုံးလျှပ်စစ်ပစ္စည်း၊ အိမ်သုံးလျှပ်စစ်ပစ္စည်း၊ အီလက်ထရွန်နစ်ပစ္စည်း၊ အဝတ် အ ထည် ၊ အိတ်၊ ဖိနပ်၊ လူသုံးကုန် စသည့်စီးပွားရေးလုပ်ငန်းအမျိုးအစားပေါင်း (၂၁) မျိုးအထိ ဝင်ရောက်ပူး ပေါင်းလျက်ရှိပြီး လုပ်ငန်းနှင့်ကုန်ပစ္စည်းအမျိုးအစားလည်းကြွယ်ဝပေါ်များလှသည်။

ကိုးကား
-------

1. 1 2 3 4  Yee Ywal Myint (20-08-2020)။ Samanea Market to open in November (in en)။ မြန်မာတိုင်း(မ်)။ 12 April 2021 တွင် မူရင်းအား မော်ကွန်းတင်ပြီး။  01-06-2022 တွင် ပြန်စစ်ပြီး။
2. 1 2 3  Myanmar Business Today Journal (28-07-2020)။ Samanea Yangon Market to Launch in November (in en)။ Myanmar Business Today Journal။  01-06-2020 တွင် ပြန်စစ်ပြီး။
3. ↑
4. 1 2  မင်းချို (iMyanmarHouse.com) (၁၄-၀၈-၂၀၂၀)။ Samanea Yangon Market ရှိ ဆိုင်ခန်းများ ယခုနှစ် နိုဝင်ဘာလအတွင်း ဖွင့်လှစ်မည် (in မြန်မာဘာသာ)။ iMyanmarHouse။  ၀၁-၀၆-၂၀၂၂ တွင် ပြန်စစ်ပြီး။
5. 1 2  Southeast Asia Globe (04-12-2020)။ Samanea’s Yangon Market: Helping Businesses Flourish in Difficult Times (in en)။ Globe Media Asia။  01-06-2022 တွင် ပြန်စစ်ပြီး။ "*On the corner of Bago River Road and Yadana Road in Dagon Myothit, Samanea opened a large wholesale market in Yangon in 2020.*"
6. 1 2  Yeyint Hpone (28-08-2020)။ New Wholesale Facility in November – Samanea Yangon Market (in en)။ Myanmarmore Media Group။  01-06-2022 တွင် ပြန်စစ်ပြီး။
7. ↑  服务中小企业出海 开启东南亚专业市场发展新篇章 (in zh)။ China Commodity Trade Market Development Committee (23-09-2020)။ 12 April 2021 တွင် မူရင်းအား မော်ကွန်းတင်ပြီး။  01-06-2022 တွင် ပြန်စစ်ပြီး။
8. ↑  www.ddzzd.com။ 28-04-2021 တွင် မူရင်းအား မော်ကွန်းတင်ပြီး။[*လင့်ခ်သေ*]
9. ↑  www.jiaju.sina.com.cn။ 28 April 2021 တွင် မူရင်းအား မော်ကွန်းတင်ပြီး။  28 April 2021 တွင် ပြန်စစ်ပြီး။
10. 1 2  全城仰望 | 商贸新坐标——星迈黎亚·仰光商贸城11月盛大开业 (in zh)။ 缅甸金凤凰中文报 (07-08-2020)။  01-06-2022 တွင် ပြန်စစ်ပြီး။